Luminosidat

A luminosidat ye una medida absoluta d'a potencia electromagnetica radiada (luz), a potencia radiant emitida per un obchecto emisor de luz a lo largo d'o tiempo. Luminosity en a Encyclopædia Britannica En astronomía, a luminosidat ye a cantidat total d'enerchía electromagnetica emitida per unidat de tiempo per una estrela, galaxia u unatro obchecto astronomico. Morison, Ian (2013). Introduction to Astronomy and Cosmology. Wiley. p. 193. ISBN 978-1-118-68152-7.

En unidaz d'o sistema internacional, a luminosidat se mide en joules per segundo u watts. En astronomía, as valors de luminosidat se dan a ormino en termins d'a luminosidat d'o Sol, L⊙. A luminosidat tamién se puede dar en termins d'o sistema de magnitut astronomica: a magnitut bolometrica absoluta (Mbol) d'un obchecto ye una medida logaritmica d'a suya taxa d'emisión d'enerchía total, mientres que a magnitut absoluta ye una medida logaritmica d'a luminosidat adintro d'un rango de longaria d'onda especifico u banda de filtro.

En contraste, o termin brilo en astronomía se fa servir por un regular pa referir-se a lo brilo aparent d'un obchecto: ye decir, qué tan brilant pareix un obchecto pa un observador. Lo brilo aparent depende tanto d'a luminosidat de l'obchecto como d'a distancia entre l'obchecto y l'observador, y tamién de cualsequier absorción de luz a lo largo d'o camín entre l'obchecto y l'observador. A magnitut aparent ye una medida logaritmica de brilo aparent. A distancia determinada per as midas de luminosidat puede estar bella cosa ambigua y, per tanto, a vegadas se denomina distancia de luminosidat.

 Referencias 

Categoría:Magnituz fisicas